# Robot Framework telepítés

A Robot Framework környezet telepítése, összeállítása az alábbi lépésekkel hajtható végre.

(A példa Windowsos, de Linux-on vagy Mac-en hasonlóan történik, a megfelelő részek értelemszerű cseréjével.)

# Python

A Robot Frameworkhoz alapesetben Python környezetre lesz szükséged,  
Az alábbi helyen lévő telepítőt használjátok, mert az alap download a [python.org](http://python.org)-on a 32 bites verziót szedi.  
install letöltése pl.:

<https://www.python.org/>   → Downloads → Windows → Tetején a Latest Python 3 Release - Python 3.x.x → Oldal alján van egy táblázat, abban: Windows x86-64 executable installer

Az installálás lépései (**NEM NEXT, NEXT!!!)**

0. Hozz létre a C meghajtón egy programs mappát ezen belül egy python mappát, majd install EXE indítása  
1. Jelöld be: Add Python 3.x to PATH  
2. **Customize installation**  
3. Minden bejelölve, NEXT  
4. Minden bejelölve, **Customize install location**: Ez NE a Program Files legyen!  hanem pl.: c:\programs\python  
5. NEXT  
6. Lefut az install, Close, készen vagy. :)

# Robot Framework

Ez maga a Robot Framework.

Parancssorból:

pip install --upgrade robotframework

# SeleniumLibrary

Ez ahhoz kell, hogy webalkalmazásokat tudj tesztelni.

Parancssorból:

pip install --upgrade robotframework-seleniumlibrary

# AngularJSLibrary

Segíti az Angular web-alkalmazások tesztelésének az időzítését és objektum elérését.

Paracssorból:

pip install --upgrade robotframework-angularjs

# Chrome Driver és Gecko Driver telepítés

Segítségével indítható az automatizált böngésző kezelés a RF részéről.

<https://chromedriver.chromium.org/>

<https://github.com/mozilla/geckodriver>

# NOKIA/RED Editor

A Robot Framework projektek szerkesztését segítő IDE keretrendszer. Eclipse alapú.  Kétféle telepítési mód lehetséges:

1. A telepítéshez **előfeltétel a Java futtató környezet** megléte.  
   Itt: <https://github.com/nokia/RED>A Latest release - RED x.x.x (2xxx-xx-xx) linken tovább az "**Assets**" elemekből a megfelelő letöltésével (pl.: RED\_0.8.12.20190521072503-win32.win32.x86\_64.zip) és kicsomagolásával máris használható a RED
2. Eclipse letöltése, majd az Help menüben az Eclipse Marketplaceből a RED-et kiválasztása és telepítése.

# Egyéb tippek a használathoz:

* Ha probléma adódik a billentyűzetkiosztással akkor a *Window/Preferences/General/Editor/Keys* alatt orvosolható a kiosztás átállításával.
* Ha ékezetes betűk esetén futtatási hiba merül fel: *Window/Preferences/General/Workplace Text File encoding* menüben az UTF-8 -at kell választani.
* Kiegészítés bekapcsolása, hogy az Ecpilse kiegészítse a keyword-öket: *Window/Preferences/General/Robotframework/Editor/Context Assist Keyword* szekcióban be kell pipálni az *Automatic add library and resource name to keyword proposal insertion* opciót!